Document ID: 32014R1098

KOMISIJAS REGULA (ES) Nr. 1098/2014
(2014. gada 17. oktobris),
ar ko groza I pielikumu Eiropas Parlamenta un Padomes Regulai (EK) Nr. 1334/2008 attiecībā uz konkrētām aromatizējošām vielām
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 16. decembra Regulu (EK) Nr. 1334/2008 par aromatizētājiem un dažām pārtikas sastāvdaļām ar aromatizētāju īpašībām izmantošanai pārtikā un uz tās un par grozījumiem Padomes Regulā (EEK) Nr. 1601/91, Regulās (EK) Nr. 2232/96 un (EK) Nr. 110/2008 un Direktīvā 2000/13/EK (1) un jo īpaši tās 11. panta 3. punktu,
ņemot vērā Eiropas Parlamenta un Padomes 2008. gada 16. decembra Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 5. punktu,
tā kā:
(1)
Regulas (EK) Nr. 1334/2008 I pielikumā noteikts lietošanai pārtikā vai uz tās apstiprināto aromatizētāju un izejmateriālu Savienības saraksts un to lietošanas nosacījumi.
(2)
Savienības saraksta A daļā iekļautas gan novērtētās aromatizējošās vielas, kurām nav pievienotas zemsvītras piezīmes, gan aromatizējošās vielas, kuras pašlaik tiek vērtētas un kurām minētajā sarakstā pievienota 1.-4. zemsvītras piezīme.
(3)
Eiropas Pārtikas nekaitīguma iestāde (turpmāk - “Iestāde”) ir pabeigusi astoņu vielu vērtēšanu, un tās pašlaik ir ietvertas vērtējamo aromatizējošo vielu sarakstā. EFSA šīs aromatizējošās vielas novērtēja šādos aromatizētāju grupu novērtējumos: novērtējums FGE.21rev4 (3) (vielas FL nr. 15.054, 15.055, 15.086 un 15.135), novērtējums FGE.24rev2 (4) (viela 14.085), novērtējums FGE.77rev1 (5) (viela FL nr. 14.041) un novērtējums FGE.93rev1 (6) (vielas FL nr. 15.010 un FL-15.128). EFSA secināja, ka šo aromatizējošo vielu iespējamais ar uzturu uzņemtais daudzums nerada bažas par kaitīgumu.
(4)
Veicot novērtējumu, iestāde sniedza piezīmes par konkrētu vielu specifikācijām. Piezīmes attiecas uz šādu vielu nosaukumiem, tīrību vai sastāvu: FL nr. 15.054 un 15.055. Šīs piezīmes jāiekļauj sarakstā.
(5)
Aromatizējošās vielas, kas novērtētas šajos aromatizētāju grupu novērtējumos, būtu jāiekļauj sarakstā kā novērtētas vielas, attiecīgajos ierakstos Savienības sarakstā svītrojot atsauces uz 2., 3. vai 4. zemsvītras piezīmi.
(6)
Tāpēc attiecīgi būtu jāgroza un jālabo Regulas (EK) Nr. 1334/2008 I pielikuma A daļa.
(7)
Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1334/2008 I pielikuma A daļu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 17. oktobrī

Labels: 0
3
17